Ստանիսլավ Շեկշնյա

Ստանիսլավ Շեկշնյա (, ), Ֆոնտենբլո կոմունայում գտնվող «INSEAD» միջազգային բիզնես դպրոցի ձեռնարկատիրության և ընտանեկան բիզնեսի ավագ պրոֆեսոր, բիզնեսի և պետական կառավարման համակարգի ղեկավարների պատրաստման և որակավորման բարձրացման մասնագետ։ Ղեկավարում է «Leading from the Chair» և «Scandinavian Executive Institute»-ի Կառավարման խորհուրդ ծրագրերը INSEAD-ում։

Կենսագրություն 
Ստանիսլավ Շեկշնյան ծնվել է 1964 թվականի մայիսի 29-ին Մոսկվա քաղաքում՝ Մոսկվայի էներգետիկայի ինստիտուտի շրջանավարտ, տեխնիկական գիտությունների թեկնածու Վլադիմիր Շեկշնյայի և Մոսկվայի էներգետիկայի ինստիտուտի դասախոս Յուլյա Կոնդրաշովայի ընտանիքում։ Սովորել է 444-րդ և 314-րդ դպրոցներում, լրջորեն հետաքրքրվել է սպորտով, ձյուդոյի սպորտի վարպետի թեկնածու է, «Դինամո» հոկեյի ակումբում խաղացել է հոկեյ։

Ավարտել է Մոսկվայի պետական համալսարանի տնտեսագիտական ֆակուլտետը, որտեղ էլ ուսումը շարունակել է ասպիրանտուրայում։ 1993 թվականին Իսկրա Ռուդակովայի գիտական ղեկավարությամբ պաշտպանել է թեկնածուական ատենախոսությունը «Վարձու աշխատանքի մոտիվացիան զարգացած արդյունաբերական երկրներում» թեմայով։ Լրացուցիչ կրթություն է ստացել (MBA աստիճան) Բոստոնի հյուսիս-արևելյան համալսարանի բիզնես դպրոցում։

1992-2001 թվականներին Ստանիսլավ Շեկշնյան գործադիր և ղեկավար պաշտոններ է զբաղեցրել «Alfa-Telecom», «VimpelCom», «Millicom International Cellular» և «Otis Elevator» կազմակերպություններում։

1994-2000 թվականներին, որպես հրավիրված մասնագետ, աշխատել է Սանկտ Պետերբուրգի Մենեջմենթի միջազգային ինստիտուտում, իսկ 1995-2003 թվականներին՝ Փարիզի Առևտրի բարձրագույն դպրոցում։

2003 թվականից «INSEAD» միջազգային բիզնես դպրոցում դասավանդում է առաջնորդություն և կորպորատիվ կառավարում։ Թոփ-մենեջերների և բիզնեսի սեփականատերերի՝ «Leading from the Chair» և «Effective Board» ծրագրերի համահիմնադիրն ու տնօրենն է։ Աշխատանքի ընթացքում ունեցած նվաճումների համար մի քանի անգամ արժանացել է պատվոգրի ().

Ներդրում գիտության ոլորտում 
Ստանիսլավ Շեկշնյան կորպորատիվ կառավարման ոլորտի մասնագետ է։ Ինը երկրների տնօրենների խորհրդի նախագահների հետազոտությունների արդյունքում Շեկշնյան առաջարկել է տնօրենների խորհրդի ղեկավարման 3 «E» մոդելը, որը ներառում է նախագահի երեք դերերը՝ ներգրավում (), համագործակցություն () և խրախուսում ()։

Հեղինակել է «Ժամանակակից կազմակերպության անձնակազմի ղեկավարում» ձեռնարկը, որը 1995 թվականից ի վեր՝ 7 անգամ վերահրատարակվել է։

Շեկշնյան ակտիվորեն աշխատանքներ է հրատարակում գործնական մամուլում, մասնավորապես՝ «Harvard Business Review», «Ведомости», «Эксперт» ամսագրերում։ Նրա գիտական հետազոտություններն ընդգրկում են լիդերություն և արդյունավետ կառավարման ոլորտները։

Ընտրյալ մատենագրություն

Հոդվածներ 
 Shekshnia, S. «HOW TO BE A GOOD BOARD CHAIR The key is to remember you’re not the CEO.» Harvard Business Review 96.2 (2018): 96-105.
 Shekshnia, S., Ledeneva, A., Denisova-Schmidt, E. (2017), «Managing Business Corruption: Targeting Non-Compliant Practices in Systematically Corrupt Environments», Slavonic and East European Review, 95, 1, pp. 151–174.
 Fey, Carl F., and Stanislav Shekshnia. «The key commandments for doing business in Russia.» Organizational Dynamics 1.40 (2011): 57-66

Գրքեր 
 Шекшня С., Загиева В., Улановский А. (2019) Руководители-чемпионы. Практики атлетического лидерства. Москва: Манн, Иванов и Фербер. 288 с.
 Shekshnia, S, Zagieva, V. (2019) Leading a Board. Chairs' Practices Across Europe. Palgrave Macmillan.
 Шекшня С., Кравченко К. и Уильямс Э. (2018). Школа CEO. Мастер-класс от 20 глобальных бизнес-лидеров. Москва: Манн, Иванов и Фербер. 195 с.   
 Кетс де Врис, М., Коротов, К., Шекшня, С. и Флорент-Трейси, Э. (2011). Новые лидеры российского бизнеса. Москва: Альпина Паблишер.
 Шекшня С. В. Управление персоналом современной организации. Учебно-практическое пособие. Изд. 5-е, перераб. и доп. (Серии «Библиотека журнала 'Управление персоналом») — М.: ЗАО "Бизнес-школа «Интел-Синтез», 2002. — 368 с.

Ծանոթագրություններ 

Ռուս գործարարներ
Ռուս գիտնականներ
Մոսկվայի պետական համալսարանի դասախոսներ
Տնտեսագիտության թեկնածուներ
Մոսկվայի պետական համալսարանի շրջանավարտներ